**บทที่ 1**

**ความเป็นมาและความสำคัญ**

ระบบบริการสุขภาพ (health service system) กับความหลากหลายทางวัฒนธรรม (cultural pluralism) ภายใตระบบสุขภาพโลกและประเทศไทย ถือเป็นประเด็นที่ท้าทายวงการสุขภาพมานาน ต่อการสร้างระบบความเป็นธรรมทางสุขภาพ (health equity) ที่การบริการมุ่งคำนึงถึงความต้องการทางจิตวิญญาณ ศาสนา วัฒนธรรม และธรรมเนียมปฏิบัติของชาติพันธุ์ หรือ ให้ความสำคัญกับวัฒนธรรมของคนกลุ่มย่อยที่อาศัยอยู่ในประเทศมากขึ้น ข้อเสนอเชิงนโยบายด้านการบริการสุขภาพในพหุวัฒนธรรมในสามจังหวัดชายแดนภาคใต้ชุดนี้ ได้จัดทำขึ้นเพื่อเสนอทางเลือก ในการพัฒนาระบบบริการสุขภาพที่มีคุณภาพ เป็นมิตร ใส่ใจในความทุกข์ และมีความละเอียดอ่อนต่อความเป็นมนุษย์ในสังคมพหุวัฒนธรรมในสามจังหวัดชายแดนใต้

การสังเคราะห์ข้อมูลในปี พ.ศ. 2560 โดยศึกษาเอกสารและงานวิจัยที่เกี่ยวข้องวิเคราะห์และสังเคราะห์ข้อมูล (documentary research) และการถอดบทเรียนการแพทย์วิถีอิสลาม วิถีพุทธ และอื่นๆ พบแนวปฏิบัติแนวปฏิบัติและข้อเสนอแนะเชิงนโยบายการบริการสุขภาพที่พึงประสงค์และเหมาะสมกับบริบทพื้นที่ หรือ การบริการสุขภาพในพหุวัฒนธรรมในสามจังหวัดชายแดนใต้ (ซอฟียะห์, 2560) นำสู่การการทดลองใช้ระบบบริการสุขภาพในสังคมพหุวัฒนธรรม การศึกษาครั้งนี้เพื่อถอดบทเรียนการบริการสุขภาพเพื่อนำสู่ข้อเสนอแนะเชิงนโยบายและขับเคลื่อนขยายผลในช่วงต่อไป

**วัตถุประสงค์โครงการ**

เพื่อถอดบทเรียนรู้การนำแนวทางการจัดการระบบสุขภาพในพื้นที่พหุวัฒนธรรมไปปฏิบัติในพื้นที่จังหวัดชายแดนใต้

**พื้นที่เป้าหมาย**

 **ตารางที่ 1**แสดงพื้นที่เป้าหมายการถอดบทเรียน

|  |  |
| --- | --- |
| จังหวัด | พื้นที่เป้าหมาย |
| สตูล | รพ.สตูล และโรงพยาบาลส่งเสริมสุขภาพ |
| สงขลา | รพ.เทพา และ โรงพยาบาลส่งเสริมสุขภาพ |
| ปัตตานี | รพ.ยะหริ่ง และโรงพยาบาลส่งเสริมสุขภาพ |
| ยะลา | รพ.ธารโต และโรงพยาบาลส่งเสริมสุขภาพ |
| นราธิวาส | รพ.รือเสาะ และโรงพยาบาลส่งเสริมสุขภาพ |

**ผลที่คาดว่าจะได้รับ**

1. แนวทางการจัดบริการสุขภาพในพื้นที่พหุวัฒนธรรมจังหวัดชายแดนใต้
2. กลไกการขับเคลื่อนระบบบริการสุขภาพพื้นที่พหุวัฒนธรรมจังหวัดชายแดนใต้
3. ปัญหาอุปสรรคการจัดบริการสุขภาพในพื้นที่พหุวัฒนธรรมจังหวัดชายแดนใต้
4. ข้อเสนอแนะเชิงนโยบายการจัดบริการสุขภาพในพื้นที่พหุวัฒนธรรมจังหวัดชายแดนใต้

**วิธีการและเครื่องมือภาคสนาม**

การถอดบทเรียนรู้โครงการพัฒนาระบบบริการสุขภาพในพื้นที่พหุวัฒนธรรมจังหวัดชายแดนใต้มีขั้นขั้นตอนศึกษาคือ การทบทวนเอกสารและงานวิจัยที่เกี่ยวข้อง คัดเลือกออกแบบเครื่องมือและทดลองใช้ การลงพื้นที่ถอดบทเรียนระบบบริการ และการตรวจสอบข้อมูล ดังแสดงในภาพที่ 1

**การทบทวนเอกสารและงานวิจัยที่เกี่ยวข้อง**

**คัดเลือกออกแบบเครื่องมือและทดลองใช้**

**การลงพื้นที่ถอดบทเรียน**

สรุปผลบทเรียนรู้

**ภาพที่ 1** ขั้นตอนการถอดบทเรียน

**วิธีการรวบรวมข้อมูล**

1. **ข้อมูลเชิงคุณภาพ** ใช้การฟังบรรยายสรุปผลการปฏิบัติงาน การสังเกต และการสนทนาสอบถามผู้มีส่วนได้เสีย
2. **ข้อมูลเชิงปริมาณ** ใช้แบบสอบถามการรับรู้สมรรถนะการพยาบาลข้ามวัฒนธรรมสำหรับนักปฏิบัติการ

**ผู้ให้ข้อมูล**

ผู้ให้ข้อมูลประกอบด้วย ผู้บริหารโรงพยาบาล ผู้รับผิดชอบหลักโครงการ ผู้เข้าร่วมโครงการ และประชาชน

ตารางที่ แสดงจำนวนผู้ให้ข้อมูลเชิงคุณภาพ เชิงปริมาณ การสังเกตระบบบริการ และการสอบถามผู้มีส่วนเกี่ยวข้อง

|  |  |  |  |  |  |
| --- | --- | --- | --- | --- | --- |
| วิธีการรวบรวมข้อมูล | รพ.เทพา | รพ.ยะหริ่ง | รพ.ธารโต | รพ.สตูล | รพ.รือเสาะ |
| ข้อมูลเชิงคุณภาพ  | 8 | 3 | 25 | 20 | 8 |
| ข้อมูลเชิงปริมาณ | 18 | 10 | 10 | 12 | 21 |
| การสังเกต | √ | √ | √ | √ | √ |
| สอบถามผู้มีส่วนเกี่ยวข้อง | √ | √ | √ | √ | √ |